नई दिल्ली: भाजपा शासित मणिपुर के स्वास्थ्य मंत्री एल. जयंत कुमार सिंह ने अपने पद से इस्तीफा दे दिया है। उन्होंने शुक्रवार को अपना इस्तीफा मुख्यमंत्री एन. बीरेन सिंह को सौंपा। हालांकि इस्तीफा मुख्यमंत्री ने स्वीकार किया है या नहीं इसकी अधिकारिक पुष्टि होनी बाकी है।
जयंत कुमार का आरोप है कि मणिपुर के स्वास्थ्य निदेशक को उन्हें बिना बताए निलंबित किया गया, जो कि उनके मंत्रालय में सीधा हस्तक्षेप है। माना जा रहा है कि इसी बात को लेकर वे नराज थे और इस्तीफा दे दिया। बता दें कि जयंत कुमार सिंह नेशनल पीपुल्स पार्टी (एनपीपी) के विधायक हैं और उनकी पार्टी भाजपा की सहयोगी है। जयंत कुमार का इस्तिफा भाजपा के लिए एक बड़ा झटका माना जा रहा है।
उल्लेखनीय है कि हाल में मणिपुर विधानसभा चुनाव में सत्तारूढ़ कांग्रेस को 60 सीटों में से 28, जबकि भाजपा को 21 सीटें मिली थी। वहीं नागा पीपुल्स फ्रंट और नेशनल पीपुल्स पार्टी (एनपीपी) को चार-चार सीटें हासिल हुई थीं। वहीं ऑल इंडिया तृणमूल कांग्रेस और लोक जनशक्ति पार्टी को एक-एक सीटें मिली थीं और एक निर्दलीय उम्मीदवार जीता था।
awa_Deva hin_Deva awa_Deva